|  |  |  |  |
| --- | --- | --- | --- |
| **Tantárgy** neve:  | **Egészségügyi rendszerek elemzése (1)** | **Kreditértéke:**  | **6** |
| A tantárgy **besorolása**:  | kötelező |
| **Tantárgy-leírás**: |
| A kurzus középpontjában az egészségügyi rendszer, mint a társadalom egyik alrendszere áll. Ahhoz, hogy meg lehessen érteni, mitől olyan egy rendszer, mint amilyen, tudni kell, milyen környezetben, milyen társadalmi közegben értelmezhető a jelenléte. Ennek megfelelően, egy speciális szemüvegen keresztül szemléljük, milyen fontosabb nemzetközi rendszerek ismertek, és ehhez képest a magyar egészségügynek milyen speciális tulajdonságai vannak. Emellett górcső alá vesszük, hatnak-e, illetve hogyan és milyen mértékben, a különböző rendszerek az egyének egészségi állapotára.Az intézmények szociológiai fogalmából kiindulva, a társadalmi struktúrákon keresztül jutunk el az egészségügyi rendszertípusokig, azonosítjuk őket, és a magyar rendszert is jellemezzük. Majd az egészség-betegség fogalompár értelmezését is segítségül hívva, meghatározzuk az egészségi állapotra ható tényezőket. Az általánosból kiindulva jutunk el a legkonkrétabb szintig, az egyén szintjéig. |
| **Tartalom:** |
| 1. Az egészségügyi rendszerek társadalmi beágyazottsága
2. Az egészségügyi rendszerek alapfunkciói, főbb típusai
3. A piac és az állam keveredése: az Egyesült Államok és Kanada egészségügyi rendszere
4. Társadalombiztosítási rendszerek: Franciaország, Németország és Hollandia egészségügyi rendszere
5. Szlovákia mint a kelet-európai régió biztosítási rendszerének egyik mintája
6. Adó alapú (integrált) egészségügyi rendszerek: Anglia és Svédország egészségügyi rendszere
7. Nemzetközi összefoglaló
8. A magyar egészségügy 1990-ig
9. A magyar egészségügy 1990-1994.
10. A magyar társadalombiztosítás átalakulása
11. A magyar egészségügy 1994-1998.
12. A magyar egészségügy 1998-2002.
13. A magyar egészségügy 2002-2006.
14. Az irányított betegellátási modellkísérlet (IBM)
15. A 2. Gyurcsány kormány: a magyar egészségügy, 2006-2010
16. A 2. Orbán kormány: a magyar egészségügy, 2010-2014
17. *A 3. Orbán kormány 2014-2018; 4. Orbán kormány 2018 után*
18. A magyar egészségügy összefoglalója
 |